CELEX: 62020CN0349
Language: da
Date: 2020-07-29 00:00:00
Title: Sag C-349/20: Anmodning om præjudiciel afgørelse indgivet af First-tier Tribunal (Immigration and Asylum Chamber) (Det Forenede Kongerige) den 29. juli 2020 — NB og AB mod Secretary of State for the Home Department; Intervenient: De Forenede Nationers Højkommissær for Flygtninge (UNHCR)

22.2.2021   
            
            
               DA
            
            
               Den Europæiske Unions Tidende
            
            
               C 62/11
            
         
      Anmodning om præjudiciel afgørelse indgivet af First-tier Tribunal (Immigration and Asylum Chamber) (Det Forenede Kongerige) den 29. juli 2020 — NB og AB mod Secretary of State for the Home Department; Intervenient: De Forenede Nationers Højkommissær for Flygtninge (UNHCR)
      (Sag C-349/20)
      (2021/C 62/12)
      Processprog: engelsk
      
         Den forelæggende ret
      
      First-tier Tribunal (Immigration and Asylum Chamber)
      
         Parter i hovedsagen
      
      
         Appellanter: NB og AB
      
         Indstævnt: Secretary of State for the Home Department
      
         Intervenient: De Forenede Nationers Højkommissær for Flygtninge (UNHCR)
      
         Præjudicielle spørgsmål
      
      Ved vurderingen af, hvorvidt UNRWA’s (1) beskyttelse eller bistand er bortfaldet som omhandlet i artikel 12, stk. 1, litra a), andet punktum, i direktiv 2004/83 (2), i forhold til en UNRWA-registeret statsløs palæstinenser i forbindelse med bistand ydet til handicappede personer:
      
                  1.
               
               
                  Er det da alene en historisk vurdering, hvorefter det er de anførte omstændigheder, der tvang en ansøger til at forlade UNRWA-operationsområdet på det tidspunkt, hvor den pågældende udrejste, der skal tages i betragtning, eller skal vurderingen også indebære en ex nunc fremadrettet undersøgelse af, hvorvidt ansøgeren på nuværende tidspunkt har adgang til denne beskyttelse eller bistand?
               
            
                  2.
               
               
                  Såfremt svaret på det første spørgsmål er, at vurderingen indebærer en fremadrettet undersøgelse, er det i så fald berettiget, at ophørsklausulen i artikel 11 finder analog anvendelse, således at det i et tilfælde, hvor ansøgeren kan påvise en kvalificeret grund til at have forladt UNRWA-området på det pågældende tidspunkt, er medlemsstaten, der har bevisbyrden i forhold til at bevise, at denne grund ikke længere er til stede?
               
            
                  3.
               
               
                  Er det en betingelse for, at der kan siges at være objektive og berettigede grunde til, at en person, der er omfattet af UNRW[A]’s beskyttelse eller bistand, rejser væk, at det kan godtgøres, at UNRWA eller den stat, hvori UNRWA arbejder, bevidst har påført personen overlast eller frataget denne bistand (ved handling eller undladelse)?
               
            
                  4.
               
               
                  Er det relevant at tage bistand ydet af aktører i civilsamfundet såsom NGO’er i betragtning?
               
            
         (1)  De Forenede Nationers Hjælpeorganisation.
      
         (2)  Rådets direktiv 2004/83/EF af 29.4.2004 om fastsættelse af minimumsstandarder for anerkendelse af tredjelandsstatsborgere eller statsløse som flygtninge eller som personer, der af anden grund behøver international beskyttelse, og indholdet af en sådan beskyttelse (EUT 2004, L 304, s. 12).